Rawdna Carita Eira

Rawdna Carita Eira (født 1970 er en norsk samisk forfatter, låtskriver, dramatiker og poet bosatt i Kautokeino.Presentasjon av Rawdna Carita Eira i Forfatterkatalogen på Forfattersentrums nettsider 

Eira vokste opp i Brønnøysund og er utdannet adjunkt ved Høgskolen i Nesna og Samisk Høgskole (1999-2004) og har gått Forfatterstudiet i Tromsø (UiT) fra 2008-2010. Hun har tidligere arbeidet som reineier.  

Som dramatiker debuterte Eira med monologen Elle muitalus/Elens historie i 2003 for Beaivváš Sámi Našunálateáhter, hvor hun selv spilte hovedrollen. Hun har siden skrevet flere stykker for Beaivváš Sámi Našunálateáhter .  I 2011 ble stykket hennes Guohcanuori šuvva/Sangen fra Rotsundet, satt opp ved teateret. Stykket ble nominert til Ibsenprisen i 2012. Eira jobber også som inspisient for teateret. 

Eira debuterte i 2011 med diktsamlingen Løp svartøre løp. For denne samlinga ble hun nominert til Nordisk Råds litteraturpris i 2012. 

Eira er tekstforfatter og vokalist i bandet Circus Polaria. I 2014 ga hun ut debutalbumet Circus Polaria sammen med musikerne Roger Ludvigsen og Kjetil Dalland. Tekstene er på nordsamisk og består av 11 små noveller som danner en historie om polarisen som smelter.. Som låtskriver har hun skrevet tekster for og sammen med artister som Mari Boine, Frode Fjellheim, Roger Ludvigsen, Håvard Lund, Inger Johanne Oskal, Hekla Stålstrenga,  m.fl. For teksten til Boines album Alva fra 2024, ble hun nominert til Edvard-prisen 2025 i klassen tekst sammen med Boine, Rauni Magga Lukkari, Karen Anne Buljo og Ella Marie Hætta Isaksen.

Eira skrev teksten til den samiske delen av operaen Two Odysseys: Pimooteewin/Gállabártnit. Operaen ble i 2020 tildelt Cora Mavor Moore-prisen, som deles ut ut hvert år i Canada av Toronto Allience for Performing Arts. Eira ble tildelt prisen for «Outstanding performing by an ensamble». Sammen med komponist Britta Byström ble hun for samme verk nominert til prisen «Outstanding New Opera» . 

 Bibliografi 
  – ruohta muzetbeallji ruohta / løp svartøre løp, diktsamling, Gyldendal
 Referanser 

 Eksterne lenker 



Kategori:Samiske lyrikere
Kategori:Samiske forfattere
Kategori:Samiske dramatikere
Kategori:Norske pedagoger
Kategori:Norske lyrikere
Kategori:Personer fra Brønnøy kommune
Kategori:Personer fra Kautokeino kommune